Drie beseer ná gasverwarmer ontplofArgieffoto ter illustrasie Drie persone is beseer, waarvan een in ŉ kritieke toestand is, nadat ŉ gasverwarmer by ŉ huis in Kameeldrift in Pretoria ontplof het. “Die voorval het omstreeks 12:24 plaasgevind,” het Chris Botha, woordvoerder van Netcare 911, in ŉ verklaring gesê. “ŉ Vrou en twee kinders het brandwonde opgedoen. Die vrou is in ŉ kritieke toestand. Die kinders is in ŉ ernstige toestand.” Die pasiënte is op die toneel gestabiliseer en die vrou is met ŉ Netcare-helikopter na ŉ hospitaal geneem. Die twee kinders is met ŉ ambulans vervoer. “Die oorsaak van die ontploffing is nog nie bekend nie. ŉ Ondersoek sal gedoen word.”